Diari Oficial de la Generalitat Valenciana


Sumari del DOGV 1393, del 02-10-1990 (1990/818869)

ORDRE de 26 de setembre de 1990, de la Conselleria d'Administració Pública, per la qual són convocades eleccions a òrgans de representació del personal en l'Administració Pública de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/26/(2)/dof/vci/html**

### Dades del document

Número de DOGV
:   1393

Data del DOGV
:   02-10-1990

Secció del DOGV
:   DISPOSICIONS GENERALS

Número del document
:   1990/818869


Data del document
:   26-09-1990

Organisme emissor
:   Conselleria d'Administració Pública

Tipus de document
:   Ordre

Ordre de 26 de setembre de 1990, de la Conselleria de d'Administració Pública, per la qual són convocades eleccions a òrgans de representació del personal de l'Administració Pública de la Comunitat Valenciana.  
Per Resolució de 20 de setembre de 1990, del President del Consell Superior de la Funció Pública, es va acordar la convocatòria d'eleccions a òrgans de representació del personal al servei de les administracions públiques.  
En conseqüència i d'acord amb l?esmentada resolució, i segons que disposa la Llei 9/87 de 12 de juny, en relació amb les modificacions establertes per la Llei 7/90 de 19 de juliol, i el seu desplegament corresponent pel Reial Decret núm. 996/90 de 27 de juliol, prèvia consulta a les organitzacions sindicals.  
ORDENE:  
Primer  
Convocar eleccions a òrgans de representació dels funcionaris públics en l?àmbit de l'Administració pública de la Comunitat Autònoma Valenciana, compresos en l?àmbit d'aplicació de la Llei 9/87 de 12 de juny.  
Segon  
D'acord amb el que estableix l'article 3 del Reial Decret 996/90 de 27 de juliol, la Junta Electoral de la Comunitat autònoma Valenciana estarà composada per 26 membres, tretze dels quals representaran l'Administració pública, nomenats pel Conseller d?Administració Pública en aquesta comunitat autònoma, i els altres tretze representaran les organitzacions sindicals, designats pels òrgans competents d?aquestes, de conformitat amb el que estableix l'article 3r del Reial Decret 996/90 de 27 de juliol de 1990.  
Tercer  
Els representants titulars en la Junta Electoral de la comunitat autònoma seran:  
- Secretari General de la Conselleria d?Administració Pública  
- Director General de la Funció Pública.  
- Secretari General de la Conselleria d'Economia i Hisenda.  
- Secretari General de la Conselleria d'Obres Públiques, Urbanisme i Transports.  
- Secretari General de la Conselleria de Cultura, Educació i Ciència.  
- Secretari General de la Conselleria de Sanitat i Consum.  
- Secretari General de la Conselleria de Treball i Seguretat Social.  
- Secretari General de la Conselleria d'Indústria, Comerç i Turisme.  
- Secretari General de la Conselleria d?Agricultura i Pesca.  
- Gerent de la Universitat de València.  
- Gerent de la Universitat d'Alacant.  
- Gerent de la Universitat Politècnica de València.  
- Director del Servei Valencià de Salut.  
I com a suplents:  
- Dels vocals secretaris generals de les conselleries: els secretaris generals administratius.  
- Dels gerents de les universitats: els caps dels serveis de gestió de personal corresponents.  
- Del Director del Servei Valencià de Salut: el Director per a la Gestió de Personal del Servei Valencià de Salut.  
- Del Director General de la Funció Pública: el Director General de l?Institut Valencià d?Administració Pública.  
Quart  
Com a president de la Junta Electoral de la Comunitat Valenciana, és designat el Secretari General de la Conselleria d'Administració Pública.  
En cas d'absència del president, serà substituït en les funcions pel vocal titular, el Director General de la Funció Pública.  
En el cas anterior, es mantindrà la paritat de la representació per mitjà de la incorporació d'un suplent.  
Per al lloc de Secretari titular de la Junta Electoral de la Comunitat, designe el Cap de l?Area de la Funció Pública, i per al lloc de suplent el Cap del Servei de Relacions Sindicals de la Conselleria d?Administració Pública.  
Cinqué  
La Junta Electoral de la Comunitat Valenciana vetlarà pel correcte funcionament del procés electoral, regularà la publicitat electoral, dictarà totes les resolucions i instruccions que calguen, i resoldrà les consultes que les juntes electorals de zona li formulen.  
Quant als procediments per a la formació de la voluntat de la Junta Electoral de la Comunitat Valenciana, hom s?atindrà al que disposa el Reial Decret de 27 de juliol de 1990, núm. 996/1990; i pel que fa als aspectes no recollits en aquest, el funcionament dels òrgans electorals esmentats es regirà pel que disposa el capítol II del títol I de la Llei de procediment administratiu, de 17 de juliol de 1958.  
Sisé  
La Junta Electoral de la Comunitat Valenciana tindrà la seu a la Direcció General de la Funció Pública, al carrer del Miquelet, núm. 5, València.  
Seté  
El President convocarà la Junta Electoral de la Comunitat Valenciana immediatament perquè exercesca les competències que té assignades, una vegada que les organitzacions sindicals indicades designen els seus representants.  
DISPOSICIO FINAL  
Aquesta ordre entrarà en vigor el dia en què es publique en el Diari Oficial de la Generalitat Valenciana.  
València, 26 de setembre de 1990.  
El Conseller d?Administració Pública,   
EMERIT BONO I MARTINEZ


Còpia Permalink ELI